Bedri Tahiri

**Bedri Tahiri** (1956), shkrimtar shqiptar nga Drenica.

## Biografia
Bedri Tahiri u lind në Galicë të Drenicës më 1956. Mësimet e para i mori në vendlindje, ndërsa të mesmet në Gjimnazin e Skënderajt. Studimet i mbaroi në Universitetin e Prishtinës, dega Letërsi dhe Gjuhë Shqipe. Që nga janari i vitit 1980 ligjëron lëndën Gjuhë dhe Letërsi Shqipe në Gjimnazin “Eqrem Çabej” të Vushtrrisë.

Krahas punës edukativo-arsimore dhe veprimtarive të tjera shoqërore, merret edhe me artin letrar. Me shkrime ka zënë të merret qysh herët. Shkrimet e tij letrare-historike- dokumentare-publicistike mund t’i gjesh nëpër faqet e revistave e të gazetave shqipe që dalin në Prishtinë, në Tiranë e në mërgatë. Merr pjesë nëpër Simpoziume e Sesione shkencore me tema hulumtuese shkencore. Është anëtar i Lidhjes së Shkrimtarëve të Kosovës, i Klubit të Shkrimtarëve dhe Artistëve të Durrësit, nënkryetar i Art Clubit “Rifat Kukaj”, i cili u themelua më 2014, bashkëthemelues i Klubit Letrar “Latif Berisha” në Vushtrri etj.  

Gjatë tërë kohës së luftës sonë çlirimtare qëndroi në shkrepat e Arbërisë së Vogël, përkrah luftëtarëve të lirisë, duke mbajtur shënime e ditar lufte dhe gëzon statusin e Veteranit të UÇK- së. Për suksese dhe të arritura në punën me nxënës, në krijimtari dhe në hulumtime shkencore, ka marrë shumë Dekorata, Mirënjohje, Falënderime e Plaketa. Më 27 Nëntor 2007, “Kompleksi Përkujtimor ADEM JASHARI” i ka lëshuar një ***Falënderim*** për kontributin e dhënë, diku mbi 27. 000 euro, nga librat e shitur...Nërkaq, më 26 gusht 2012, nё Poetika mbarёkombёtare “Ndue Bytyçi 2012”, organizuar nё Malin e Dajtit, gjegjësisht në Tiranë, u vlerësua me çmimin ”**Hasan Prishtina”**.

Në Ditën e Çlirimit, më 17 qershor 2015, Komuna e Vushtrrisë e nderoi me çmimin **PENA E ARTË**.

## Krijimtaria
Gjeografia e veprave të Bedri Tahirit është e plotë, ajo përfshin gjithë Trojet Etnike Shqiptare. Edhe idetë e veprave bartin mesazhe të qarta dhe të gjitha nënkuptojnë synimet tona shekullore që konsistojnë në ribashkimin tonë kombëtar. Ky krijues i palodhur nuk pushon për asnjë çast. Pena e tij e mprehtë nuk i lëshon lehtë as dukuritë negative të aktualitetit tonë shoqëror. Deri tani ka botuar këto vepra:
* *Azem Bejtë Galica,* 1995,
* *Përmendorja që mungon,* 1997,
* *Hys Popova- një yll në Yllësinë shqiptare,* 1998,
* *Adem Jashari- legjendë e legjendave,* 1999,
* *Përjetësia,* 2000,
* *Agu i lirisë (e ribotuar dy herë),* 2001,
* *Drenica- një shekull trimërie (u ribotua tri herë),*  2002,
* *Përtëritja,* 2002,
* *Flakadanët e lirisë 1,* 2004,
* *Drejtësia në sprovë,* 2005,
* *Azem Bejtë Galica (botimi i dytë i  plotësuar),* 2005,
* *Flakadanët e lirisë 2,* 2006,
* *Nga Shqipëria në Shqipëri,* 2007,
* *Flakadanët e lirisë 3,* 2007,
* *Adem Jashari- legjendë e legjendave (botim i nëntë),* 2008,
* *Hasan Prishtina- Truri i Lëvizjes Kombëtare Shqiptare,* 2008,
* *Abdyl Krasniqi- frymëzes brezash,* 2009,
* *Diferencimi (Tregime),* 2010,
* *Për Flamurin kuqezi,* 2010),
* *Vesel Galica atdhetar dhe mentar i shquar,* (2010),
* *Nё Grykё tё Valbonёs.* (2011),  
* *Flakadanёt e lirisё 4,* (2012,
* *Ramadan Bajraktari...* (2012), 
* *Përsiatje recensionale,* (2013),
* *Gur i diellit shenjëtor,* (2013)
* *Atdhetarizmi jeton në përjetësi,* (2013),
* *Përmendorja që mungon,* (2014), 
* *Toponimia e Galicës.* (2014),
* *Jashar Jashari- Komandant DURAKU.* (2015),
* *Ligjërime e përimtime,*  (2015), 
* *Lufta e Drenicës...* (2015),
* *Drenica – Djepi i trimërisë,* (2015)
* *Përshtypje nga Franca.* (2016).

I ka të gatshme për botim edhe këta libra:
* Fehmi e Xhevë Lladrovci- të pandarë edhe në përjetësi,
* Flakadanët e lirisë 5,
* Xhemë Tërnafci- Sugari i Çetës,
* Poezi e tregime,
* AGIMI I LIRISË, 
* Interferime historiko- letrare,
* Metamorfoza (tregime) etj.
Në vitin 2008 doli nga shtypi libri “**Opusi krijues i Bedri Tahirit- lapidar për dëshmorët e lirisë**”, përgatitur nga Zenun Gjocaj e Xhavit Aliu, ndërkaq, vjet, në korrik 2015, u botua edhe libri “**Pena e Bedri Tahirit përjetëson lavdinë tonë kombëtare”** të autorëve Xhemail Peci e Xhevahir Cirongu. Në fundvitin 2016, studiuesi i njohur Xhemail Ali Peci nxori në dritë librin “**Zemër-thirrja e Bedri Tahirit: Atdhetarizmi jeton në përjetësi**”.

Aktivitetet e tij mësimore, edukative, studimore, shkencore, letrare e kulturore janë përditshmëri e zakonshme dhe nuk kanë të ndalur.

## Referimet
## Lidhje të jashtme
*http://www.albaniapress.com/lajme/15965/BEDRI-TAHIRI---Tuf%D1%91--poezish.html 
*http://balkaninfo.wordpress.com/tag/bedri-tahiri-drenica-killer-schwadron-mord-agron-bodlli-ilir-malindi/
*http://www.pashtriku.org/?kat=64&shkrimi=693